
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2009 M. LIEPOS 30 D. SPRENDIMO Nr.T-263 DALINIO PAKEITIMO IR PAPILDYMO

                                                            2010 m. sausio  28  d. Nr.T-15
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994 Nr.55-1049; 2008, Nr.113-4290) 16 str. 4 d., Socialinės paramos mokiniams įstatymu (Žin., 2006, Nr.73-2755, 2008, Nr.63-2382) ir Vyriausybės 2009 m. gruodžio 23 d.  nutarimu „Dėl mokinių  nemokamo maitinimo mokyklose tvarkos aprašo patvirtinimo“ (Žin., 2009, Nr.158-7156),  n u s p r e n d ž i a,

               
iš dalies pakeisti  rajono savivaldybės tarybos 2009 m. liepos 30 d. sprendimą  Nr.T-263 „Dėl mokinių nemokamo maitinimo organizavimo rajono savivaldybės mokyklose  tvarkos“:

               
1.  Išdėstyti tvarkos II skyrių „Mokinių teisė į nemokamą maitinimą“  nauja redakcija :

              
 „4. Mokiniai turi teisę į nemokamą maitinimą:

               
4.1. į nemokamus pietus, jeigu vidutinės pajamos vienam šeimos nariui per mėnesį yra mažesnės kaip 1,5 valstybės remiamų pajamų (toliau – VRP) dydžio;

              
4.2. kitais atvejais, patikrinus  šeimos gyvenimo sąlygas ir surašius buities tyrimo aktą, jeigu vidutinės pajamos vienam šeimos nariui per mėnesį yra mažesnės kaip 2 VRP dydžiai, į nemokamus pietus, kai mokinys auga socialinės rizikos ar nepilnoje šeimoje; šeimoje yra 3 ir daugiau vaikų; mokinys yra neįgalus; abu tėvai yra nedirbantys neįgalūs asmenys (kai nustatytas mažesnis negu 55 proc.  darbingumo lygis); abu tėvai yra nedirbantys pensininkai; atsiradus šeimoje papildomoms išlaidoms sunkios ligos, nelaimės  atvejais.

                 
5. Šios tvarkos 4.1 ir 4.2  punktuose nurodytiems mokiniams skiriamas nemokamas maitinimas vasaros atostogų metu mokyklose organizuojamose dieninėse vasaros poilsio stovyklose, jei šioms stovykloms organizuoti neteikiamas finansavimas pagal Švietimo ir mokslo ministro patvirtintą Vaikų vasaros poilsio programų finansavimo tvarką.

                
6. Pusryčiai mokiniams mokyklose neskiriami. Atsižvelgiant į gautas lėšas iki  2 proc.  išlaidoms socialinei paramai mokiniams  finansuoti   ir įvertinus šeimos gyvenimo sąlygas bei būtinybę gauti minėtą paramą, komisija, susidedanti iš mokyklos direktoriaus, socialinio pedagogo, atitinkamos seniūnijos seniūno ir socialinės darbuotojos, priima sprendimą dėl pusryčių skyrimo“;
                 
2.  Išdėstyti tvarkos III skyriaus  „Kreipimasis dėl nemokamo maitinimo ir sprendimo dėl nemokamo maitinimo priėmimas“ 10 punktą  nauja redakcija:

                
„10. Jei socialinė parama mokiniui būtina, ir mokinio tėvai, globėjai, rūpintojai nesikreipia dėl socialinės paramos mokiniams, tokiu atveju šios paramos prašo mokykla, pateikdama šeimos gyvenimo sąlygų buities tyrimo aktą, surašytą komisijos, susidedančios iš atitinkamos seniūnijos  seniūno, socialinio darbuotojo, mokinio klasės vadovo ir socialinio pedagogo“;
                
3. Laikyti tvarkos 6-36 punktus atitinkamai 7-37 punktais; 

                
4. Nustatyti, kad šis sprendimas įsigalioja  nuo 2010 m. sausio 1   d.
Meras                                                                                                       
 Juozas Bertašius

